mteb/NusaParagraphEmotionClassification huggingface dataset:
Urip ana alam donya kang mung sepisan iki, saora-orane kudu tau ketemu karo wong kang banget disenengi utawa ketemu idola. Ketemu karo idola kuwi minangka pengalamaning urip. Pengalaman kang ora bisa dilalekake salamining urip. Saliyaning kuwi, ketemu karo idola apamaneh nganti pikantuk foto bareng bisa ngundhakake rasa bungahing ati awit kasembadan apa kang dadi pangangen-angen. Yen kasembadan pangangen-angene, adate anggone nglakoni urip bisa linuwih motivasine. Ketemu kato idola kuwi bisa dadi bahan crita kanggo wong liya, mbuh kuwi keluarga, kanca, apadene wong anyar kang ditemoni. Bisa nyritakake bab idola kanyata dadi rasa bombong kanggone saperangan wong. Mula yen kowe duwe idola, ora kleru kok yen kowe tansah ngudipaya supaya bisa ketemu.
Gong-gongan asu kui marake awak dhewe kaget lan wedi. Awak dhewe wis ngebayangke, khewan kui bakal ngoyak awak dhewe lan awak dhewe mengkone bakal dicokot. Padahal, pas awak dhewe nyeraki khewan sing sikile papat kui, dheweke sing ngeroso wedi. Mergo wedi kui dheweke kudu ngelakoke sesuatu supoyo dheweke ngerasa aman. Wong sing ora dikenal kui dianggep acncaman karo dheweke. Salah siji carane dheweke ngenlindungi awake kui nganggo coro gogong mau lan koyo siap-siap kanggo nyerak opo wae sing dheweke anggep anceman. Respon kui mungkin marake awak dhewe dadi gemeter. Nanging yen dipikir-pikir meneh kui lumrah banget, ono makhluk sing lemah kepengen ngelindungi awake ben ora ciloko.
Dino minggu iku arek-arek cilik nang komplek perumahan podo dolen bareng, termasuk Nessa. Awale Nessa dolan ambek konco-koncone nang taman bermain sing onok nang cedek omahe. Berhubung koncone siji siji wes podo diceluki ibukne, akhire de’e milih gawe numpak ayunan diluk sak durunge moleh. Nessa munggah ayunan terus ngayuno sampe duwur. Hal iku marakno onok siji arek liyo sing kepingin. Akhire arek iku nyedek nang Nessa terus nyeluk arek iku. Nessa sing diceluk akhire mandek dan nyedek nang arek iku. De’e njaluk gentian ayunan nang Nessa, tapi Nessa gak gelem soale durung tuwuk. Akhire arek iku ngancem nek bakal nguncali sirane Nessa nganggo watu. Nessa sing keweden langsung mlayu ngadoh dan milih moleh. Pas tutuk omah, de’e langsung nangis kejer mergo nahan rasa wedine iku mau.
Wong sing moro-moro srengen terus ora ono seba opo-opo iku biasane wong iku ngalami ganguan bipolar. Nah bipolar yaiku malehe emosi utowo karepe wong sing dadak malehe, terus ora iso dikontrol ambek wong iku maeng. Nah malehe emosi iku maeng ora mesti iso-iso ae sampek pirang-pirang jam, pirang-pirang dino, sampek sak ulan barang yo ono. Mangkane wong sing nginiki iku biasane duwe gangguan metal sing kurang apik, ambek biasane lingkungane iku ora apik kanggo emosine. Mboh iku gelek dienyek, dilokno, digoroi, ambek perkoro liyane sing sekirane garai wong iku maeng duweni roso sing ora karuan. Mangkane nag iso nginiki kudu ditambani sak cepete.
Reza Rahdian tau keno amukan ibu-ibu mergone dituduh wong sing seneng selingkuh. Padahal, ibu-ibu sing nesu neng dheweke kui mung delok seko seri TV sing dheweke dadi lakon neng kono. Judule kui Layangan Putus. Dheweke neng kono dadi lakon tokoh Aris. Si Aris iki sing gaweane selingkuh neng certione kui. Seri TV iki pancen terknal banget, senadyan ora ditayangke neng TV nanging neng layanan nonton daring. Saking populere kui, dheweke diceluk Aris pas papasan karo penontone. Fanse kui tekan mukul-mukuli dhewe. Ono uga sing ngebentak-bentak karo ngandani ben ora nyelingkuhi Kinan. Mbuh kui gojek opo tenanan lek ngantemi, nanging ketoke roso bencine kui tenanan.
Gak onok uwong sing gak gilo ben ndelok tumpukan sampah nang ndi ae. Wes marakno ambu, isok marakno pencemaran lingkungan sisan. Sing jelas, tumpukan sampah iku isok ngerusak pemandangan e awak dewe kabeh. Sak liyane ngerusak pemandangan, tumpukan sampah iku isok sisan dadi sumber sembarang kalir penyakit. Nang tumpukan sampah iku mau, pasti bakal uakeh kuman, parasit, bakteri, ambek virus sing ngumpul nang kono. Wes ngono, pasti bakal akeh kewan sing ngumpul nang kono dan isok nggowo penyakit nang menungso. Makane kabeh iku mesti ngindari ben onok tumpukan sampah. Sak liyane gilo, mereka jelas gak gelem sampe kejangkit penyakit mergo ngirup kuman sing onok nang kono.
Kejebak macet iku wis dadi panganan sadina-dina kanggo wong Jakarta. Apa maneh wong sing kerja ana ing daerah industri kaya ing Sudirman utawa Kuningan. Daerah industri iki wis mesti dadi pusate kemacetan amarga kabeh karyawane mulih kerja ana ing jam sing padha lan akhire ngebaki dalan. Yen wis kejebak macet, aja nganti dadi nesu-nesu wae. Iki bisa nggarai kene kaentekan tenaga lan akhire malah tambah sumpek. Yen ngalami macet sing nemen banget, bisa sangu jajan ana ing montor supaya bisa kanggo nyemil. Saliyane iku uga bisa ngerungokna lagu utawa bisa ngomong karo kanca supaya ora kerasa macete lan langsung bsia tutuk ana ing omah.
Ning Solo, ana tradisi katering sing bisa ngurangi antrean yaiku tradisi piring terbang. Tradisi piring terbang iki ora kaya katering liyane sing prasmanan lan njupuk sega lan lawuhan dhewe. Piring terbang iki yaiku pangan ning ndhuwur tatakan utawa nampan sing langsung diterake karo para sinom utawa wong kang ngewangi lan laden tamu. Tamu undangan mung lungguh lan para sinom nyediakake panganan pambuka, panganan inti, lan penutup. Piring kuwi mlebu lan metu saka pawon, kamangka diarani piring terbang utawa diibaratake mabur saka njero pawon. Tradisi iki sak liyane ngurangi antrean sing marai mumet, uga ngurmati para tamu sing wis teka ning acara.
Akeh wong sing ora seneng nag delok pangana sing  endute ora karoan mergo cicik utowo ancene kenk perkoro sing ora kepikiran. Nah endute maeng iso dadi perkoro sing jijiki nag ancene panganan iku maeng kenep perkoro sing rusoh contohne koyok kenek idune wong liyo, kenek kringet, utowo kenek barang sing ancene dianggep rusoh karo wong sing delok iku maeng. Mangkane nag ancene ono wong sing ora mentolo pas delok panganan sing ancene endut ambek rusoh iku maeng yo biasa ae, merog kadang uwong iku duwe pikiran ambek ora mentolo sing seje-seje, nag ancene wonge biasa uripe yo bakal biasa, tapi nag uripe kulino resik yo bakal jijik nag pas delok perkoro koyok maeng.
Fobia kuwi salah siji jenis gangguan psikis sing bisa amrai ora nyaman amarga menungsa kuwi ora ngerti kapan ngadepi rasa wedi ning uripe. Fobia kalebu salah siji gangguan sing bisa diobati nganggo cara ilmiah, yaiku kaping pisan kudu ngenali apa sing diwedeni, misale kaya karakter, kekurangan uga kelebihane apa wae. Kaping pindhone yaiku paham marang apa sing diwedeni. Kaping telu yaiku kudu mulai cara ngewarasake saka nyekel barang sing diwedeni utawa ndelok para pemicu phobia. Kaping papat, yaiku kudu paham yen fobia kuwi ora langsung waras, nanging ana tahap nanging uga kudu teratur ben ora kaget lan marai tambah stres.
Wong-wong nek wes nunggoki wong sakaratul maut iku bakal akeh ngelakoni dungo. Sing paling sering tak konangi iku dungo ben wong sing sekarat iku isok balik urip normal maneh. Padahal ben uwong iku nduwe umure dewe nang dunyo iki. Nek misal wes wayahe gawe mati, mosok kate dipekso gawe urip terus? Kan iku jenenge mekso kehendak takdir. Biasane wong-wong ngono iku nek ndelok wong sing diharepno ben isok urip maleh mati, sedihe iku bakalan kenemenen. Hal iku mergo de’e sek nduwe harapan ben wong iku mau sek urip. Dadi gawe awakmu sing ndelok wong sakaratul maut, gak usah akeh berharap ben sedihe iku gak kenemenen, mending ikhlasno ae.
Borderline Personality Disorder utawa BPD yaiku gangguan emosional sing dadi salah siji penyebab autophobia. BPD iki kalebu gangguan mental sing serius amarga bisa marai wong narik awak dhewe saka lingkungane. BPD iki akeh disebabake karo lingkungan sing kurang kondusif uga genetik. BPD iki dialami 1--4% wong ning dunya iki lan gangguan iki muncul ning masa remaja lan uga dialami karo para wanita lan uga remaja putri. BPD iki uga bisa kedadian marang wong sing duwe gangguan otak. Gangguan saka BPD iki yaiku emosi sing ora stabil, gangguan pola pikir uga presepsi lan ana kepengenan kanggo bunuh diri lan uga ana delusi.
Kanker kui dudu penyakit sing sepele. Akeh wong ora iso mari seko penyakit iki. Beberapa wong-wong sing wis mari seko kanker, ngerti-ngerti penyakit kui iso balik dhewe. Kanker-kanker kui ono tahap-tahape. Beberapa neng antarane kui iso disembuhke ono sing ora. Sing kesiji kui, kanker stadium 0. Kanker iki durung nyebar neng jaringan neng sebelahe. Kanker tahap iki isih iso mari. Sing keloro, kanker stadium 1. Neng tahap iki, wis muncul tumor cilik sing mangan jaringan neng awak, nanging durung nyebar tekan kelenjar getah bening utowo organ awak sing liyane. Sing ketelu, stadium II lan III. Neng tahap iki tumur luwih gedhe lan wis nyebar neng jaringan sekitare. Sing kepapat, stadium IV. Tumore kui wis nyebar neng organ sing liyane. Neng tahap iki, kanker wis angel disembuhke.
Pas aku ulang taun sing ke-17, aku ora ngarep arep dikado apa amarga aku ngerti yen aku wis gede lan ora pengen diwenehi apa-apa kajaba dunga saka wong tuwa lan kabeh urusan diwenehi kelancaran. Ulang taun iki uga dadi ulang taun sing nandakake aku wis diwasa lan wis kudu  mandiri lan mulai nggawa beban uripku dhewe. Nanging pas jam 12 bengi, jebul ana swara lawang kamarku digedor-gedok saka njaba. Tak kira wong tuwaku arep ngejak omong utawa ana kebakaran amarga aku wis kaget lan mencolot saka kasur. Jebul keluwargaku ngewenehi hadiah roti ulang taun. sal liyane kuwi, uga ana kanca-kancaku sing teka kanggo ngewenehi kejutan kuwi.
Kudune nag macet kabeh wong kudu iso ngempet roso srengene sing iso dadekno perkoro elek liyane teko nang awake, mboh iku dipisoe uwong polahe nyenggol, utowo perkoro liyane sing sekirane dadekno srengen nang macet. Opo maneh nek nang kota terus panas, sing jenenge macet mesti musuh sing paling gede kanggo wong soale kabeh wong pengen lancar mlakune tibake macet moro teko. Yo jelas wong sing kesusu maleh srengen, nag jareku roso srengen iku kudune diempet sak kuat-kuate soale nag gak diempet mesti dadekno perkoro nang dalan. Sak liyane iku srengen iku iso garai pikirane maelh ora anteng terus konsentrasine nang dalan ilang sing akhire dadekno nyenggol liyane. Terus garai wong srengen sisan.
Salah siji drama web digital sing digandrungi ning taun 2021 lan akeh sing seneng yaiku Layangan Putus. Drama iki kondhang amarga ceritane ditulis saka cerita asli, yaiku wong wedhok sing ditinggal selingkuh karo bojone kanthi lara ati uga stres. Drama iki diproduksi MD Entertainment sak uwise oleh ijin saka penulis buku asline. Akeh wong kang mbahas drama iki ning sosial media amarga kualitas drama lan akting para pemaine sing apik kaya Reza Rahardian, Putri Marino, uga Anya Geraldine. Drama iki bisa mbangkitake rasa mangkel penonton marang Aris, tokoh utama ning drama iki sing bisa ngerusak omah tanggane karo Kinan lan milih wong liya.
Nang seleksi masuk kuliah, pasti onok sing ketompo dan onok sing ketolak. Faktor masing-masing e yo macem-macem. Onok beberapa kesalahan umum sing marai awakmu ketolak melbu universitas. Siji, sinau gawe UNAS disik baru mikiri soal kuliah. Ancen awakmu kudu fokus gawe ngadepi UNAS, tapi ojok lali sisan mulai nyicil persiapan gawe tes melbu kampus sing luwe angel teko UNAS. Loro, mek ngandelno siji jalur tes tok. Jalur tes gawe melbu nang kampus iku onok akeh, dan iku kabeh kudu dicoba. Telu, salah pilih jurusan. Jurusan-jurusan sing luwe akeh peminate pasti luwe angel gawe dileboni. Dadi nek gak siap secara penguasaan materi, peluang gawe melbu jurusan iku bakal tambah cilik.
Agoraphobia kuwi salah siji jenis fobia sing gejalane wedi marang urip sosial lan wedi yen ana ning keramean. Wong sing kena agoraphobia iki mesti ngerasa isin lan uga ora bisa nerima keadaan sing keramean. Agoraphobia iki bisa dialami menungsa wiwit cilik lan penyebabe uga macem-macem kaya urip sing dikekang, keluarga sing ndukung banget karo gerakan antisosial, hubungan sing ora apik karo pasangan, depresi, lan gangguan liyane sing ora bisa diceritakake. Wong sing kena agoraphobia sering banget ngerasa ora mampu yen dibandingke karo wong liya, ora bisa mlayu yen ana kerumunan, lan yen ana ning jero keramean sing asing, dekne bisa kena henti jantung.
Wong kui mesthi kaget karo delok dedemi neng film-film horor. Ben wong iso gawe film sing marai kaget penontone, ono beberapa hal sing kudu digateke. Sing kesiji, awak dhewe kudu iso gawe alur crita sing iso gawe bingung utowo penasaran penontone, nangin tetep duwe tujuan sing ceto. Keloro, awak dhewe kudu mastike musik sing digunake neng film kui iso gawe suasana sing tegang. Musik iki bagian sing paling penting seko film horor. Medeni opo orane film horor kui tergantung karo musike. Sing ketelu, dandane demite uga kudu apik tekan iso ngeyakinke yen lakon kui demit tenanan, nanging uga dadane tetep ora entuk berlebihan.
Penelitian wis akeh sing mbahas babagan apa akibate yen seneng mangan lawar plek. Lawar pek iki bagian saka budhaya, nanging sing dadi masalah yaiku kualitas ternak sing biyen karo saiki kuwi bedha. Jaman biyen, ternak kuwi organik lan aman saka bahan kimia, saiki ternak malah ngundang penyakit. Ora kabeh wong seneng panganan iki lan nganggep iki sekadar budhaya senajan amis uga katon nggilani. Nanging miturut penelitian, budhaya iki apa isih perlu dipertahanke apa ora yen ndelok saka jenis panganan lan kemungkinan penyakit apa wae sing disebabake getih sing ana ning lawar iki. Kamangka, awak dhewe kudu luwih selektif marang panganan ning jaman saiki lan kudu pinter nggolek alternatif pengganti bahan.
Makin awak dhewe wedi karo demit, kemungkinan awak dhewe ketemu karo demit bakal luwih gedhe. Ono rong kemungkinane. Sing kesiji, demit kui jedul neng pikirane dhewe, dudu tenanan ono neng ngarepe dhewe. Makin awak dhewe wedi kui awak dhewe dadi makin kepikiran opo sing awak dhewe wedike. Dadine, sadar ora sadar, gambaran demit kui jedul neng bayangane dhewe. Sing keloro, demit kui ono sing percoyo seneng jedul neng ngarepe wong-wong sing wedi karo dheweke. Demit kui seneng garapi wong-wong sing wis wedi karo dheweke. Pandangan sing keloro iki mung cocok karo wong sing wis percoyo demit kui ono seko awale.
Babagan sing paling penting ning wayah pemulihan bencana kuwi yaiku piye carane ben para anak iki ora ngerasa trauma ning pengungsian. Akeh wong seng ora peduli babagan iki. Nanging, anak kuwi dadi bagian sing paling penting sing kudu digatekake karo pemerintah amarga anak iki dadi unsur menungsa sing paling alus lan yen ora diurusi bakal ngerasa yen bencana kuwi medeni amarga marai akeh panggonan ajur lan akeh keluarga sing seda. Kamangka, anane dinas sosial iki penting kanggo para bocah iki ben bisa waras saka trauma. Dinas sosial iki bisa ngajari lan uga ngundang para relawan kanggo ngewenehi pengajaran kaya ning sekolah utawa ngejak dolanan.
Pas krungu kabar yen bojone awak dhewe kui metheng kui, awak dhewe sebagai bojo kui reaksine iso bedo-bedo. Ono sing seneng tekan jingkrak-jingkrak lan uga ono sing mumet mergo kui neng jobo rencanane dheweke. Koyo opo wae reaksine, awak dhewe sebagai suami sing apik kudu siap ngadapi bojone dhewe sing wis meteng. Wanita sing metheng kui ora mung butuh digatek kondisi fisike tok, nanging uga kesehatan mentale. Awak dhewe kudu gawe bojone dhewe kui ngeroso yen dheweke kui ora ngurus kandungane kui dhewekan. Awak dhewe kudu luwih perhatian marang wonge lan uga melu ngewangi tugas-tugase dhewe neng omah. Awak dhewe uga perlu mengafirmasi yen dheweke kui tetep ayu. Soale, wanita yen lagi metheng kui dadi luwih sensitif lan dadi ora percaya diri.
Kekerasan anak jalanan kuwi salah sijine pengalaman sing marai trauma lan akibate bisa merembet yen ora ditangangi. Kekerasan iki biyasane ana ning bocah jalanan sing isih cilik. Bocah kuwi kudu ngamen lan setor marang wong sing dadi bos. Yen ora bakalan digebugi. Cara kanggo ngindarake saka masalah iki yaiku ngelakoni pendekatan kaya ngajar bocah-bocah ning pinggir dalan. Nggawe program sinau bareng uga bisa nuwuhake semangat bocah-bocah. Banjur yen wes ana pendekatan, bisa langsung lapor marang dinas sosial ben ditangani lan digolekake solusi kanggo bocah lan keluwargane. Pendekatan marang keluwargane ya bisa, nanging aja nganthi ngewenehi dhuwit ben ora ana ketergantungan karo masyarakat.
Salah siji kahahan sing kathoke awak dhewe ora entuk suwek kui pas awak dhewe lagi salat jamaah neng masjid, opo meneh kui salat jumat sing wonge akeh banget. Sowek pas lagi salat neng masjid kui ora mung perkoro isine, nanging salat dhewe dadi ora sah. Wis ngono, awak dhewe ora iso neng endi-endi yen kathok suwek pas lagi salat. Wong sing neng burine dhewe dadi iso delok bagian kathoke dhewe sing suwe. Makane kui, yen arep suwe kui dipastike yen kathoke kui ora sing sesak. Yen kira-kira kathoke dhewe kui bakal suwek, mending seko omah awak dhewe wis nganggo sarung.
Didit nduwe kucing sing diopeni wiwit cilik amarga nemu ning pasar. Kucing kuwi saiki wis gedhe lan seneng ngganggu Didit pas lagi wayah sinau. Kucinge Didit iki uga seneng dolanan ning latar omah, nggoleki cacing, walang, utawa nggolek tikus. Kucing aneh iki uga seneng nyokoti godhong, nanging jare dokter iki isih aman amarga kucing butuh bangsa suket-suketan kanggo ngeresiki pencernaane saka benda sing asing. Nanging ing sawijining dina, kucinge Didit iki tingkah lakune aneh lan uga ngetokake swara sing aneh kaya wong keloloden. Jebul kucing iki arep ngetokake wulu saka lambene amarga ngerasa wes ora nyaman. Bekas muntahe marai keri amarga bentuke kaya gulungan rambut.
Tiwi saiki kerja dadi perawat panti jompo ning Taiwan. Tiwi iki budhal saka daerah cilik ning Ngawi lan wis kerja suwi banget ning Taiwan. Pas kuwi, dekne lagioleh prei 2 dina lan ngentekake jatah preine kanggo mlaku-mlaku karo kancane ning pasar. Amarga wis suwe ning Taiwan, saiki Tiwi uga klambi lan paese bedha kaya pas lagi kerja ning Indonesia. Pas Tiwi lagi mlaku-mlaku, jebul ana wong sing njawil pundhake. Mbarang ditoleh, Tiwi kaget amarga kuwi Rini, kanca SMA-ne Tiwi sing wis suwe banget ora ketemu, padahal Tiwi lan Rini iki cedhak banget amarga Rini iki tangga desane Tiwi. Jebul Rini iki uga kerja ning Taiwan wis oleh sesasi ning salah sijine rumah makan.
Nek pas awak dewe lara, iku pasti budhale nang dokter. Ambek dokter, awak dewe bakal dikeki obat. Kadang obat iku dalam bentuk diombe, utowo disuntikno. Kadang awak dewe mikir, opo’o obat iku kudu disuntikno, opo’o gak kabeh diombe ae ben gak atek ngeroso kelaran. Tapi eroh gak, nek misal awakmu pingin cepet waras, iku mendingan nganggo obat sing disuntikno. Hal iku soale obat sing dilebokno teko jarum suntik iku isok ngeredahno rasa lara luwe cepet timbang obat sing diombe. Soale obat sing disuntikno iku mau langsung melbu nang aliran darah tanpa perlu diolah disik ambek organ liyane. Makane obat sing melbu lewat suntikan iku isok luwe cepet ngeredahno rasa lara nang awak dewe.
Kudune wong iku ngerti nag ngelakoni perkoro elek iku ancene ngisin-ngisine. Tapi sampek saiki tetep ono ae sing ngelakoni perkoro sing elek. Padal wes akeh wong sing ngandani nag ancene penggawean elek iku ora dadekno roso isin berarti wong sing ngelakoni penggawean elek iku jaluk dituturi soale kabeh penggawean elek iku yo mesti marakno isin, endi ono wong sing ngelakoni penggawean elek ora isin nggak wong sing wes bener-bener elek yo ora ono. Nag ancene kepekso ngelakoni penggawean elek kanggo urip nag iso iku yo kudu ora ono sing ero masio iku koncone dewe ambek liyan-liyane. Opo maneh sampek wong tuo utowo keluargane ono sing ero yo tambah isin-isini.
Aku diajari nabung karo wong tuwoku ket cilik. Awale, pas umur 5 taun, aku ditawari bapakku, aku kepengin duwe pit opo ora. Aku sing ket cilik wis bingungan lan manutan, aku jawab iyo. Sakjane aku yo kepengen ben podo karo konco-koncoku sing liyo. Nanging jarene bapak, aku kudu nabung disik kanggo tuku pit kui. Seko dino kui, aku ngewiwiti nabung. Duwit jajanku dijatah Rp2.000 sedino. Seko kui, aku nyisihke sewe-sewu ben dinone. Malah, ono dino-dino sing aku ora jajan blas. Sesasi kemudian, bapaku takone duwite wis kekumpul piro. Pas diutung, duwit tabunganku wis tekan 30 ewunan. Bar kui, bapaku ngejak aku neng toko pit. Pas wis gede aku lagi sadar yen duit sak mono kui ora cukup kanggo tuku pit siji. Jebul, bapakku tetep nalangi.
Pas aku budal nang stasiun numpak bis, aku delok wong iku podo kesusu mloya-mlayu ambek konco-kocnone soale ketok gerombol-gerombolan. Nah jarene wong sing nang pinggi kono sing gelek delok ngunuku iku ngomong nag wong sing ngunu biasane wong sing jumbul ambek kesusu soale ketinggalan bis. Nah wong ngunuku ate ngajaki bis beke iso leren soale delok ono sing ngajaki nag gurene. Nag pengalamanku biasane nag bise wes metu teko terminal iku tetep mandek nang jobone soale jagani nag ono sing isek kari nag mburi polahe ora ngerti nag bise wes jame metu teko terminal mangkane kudu mlaku ben ora kenek sumprit teko sing jogo terminal.
Nag jaman saiki roso seneng tuku barang sak marine nabung iku iso kedaden mok teko siji perkoro sing jenenge nabung. Perkoro iki iso dadekno roso seneng soale iku wujude usaha'e wong sing nabung gawe mujudno tujuane nabung iku maeng opo. Lah terus tujuane nabung maeng nag keturutan mesti nekakno roso seneng, ambek roso lego sing ora tau dipikirno nag iki bakal kedaden. Dadi roso seneng polahe iso tuku barang sak marine nabung iku wajar ae dirasakno ambek wong sing nabung. Soale iku termasuk nyukuri usaha sing wes dilakuni sing jenenge nabung iku maeng. Dadi roso seneng iku maeng ora mok angger iso tuku barang iku tok, tapi yo mergo usaha nabung maeng hasil.
Awakmu tau gak ngeroso kesepian padahal nduwe konco sak pirang-pirang? Dadakno nduwe konco akeh iku gak menjamin awakmu gak bakal kesepian. Kualitas konco iku yo penting gawe awakmu cek gak ngeroso kesepian. Awakmu butuh uwong sing bener-bener mbok percaya dan isok berbagi keluh kesah. Nek awakmu wes nemu konco sesuai kriteria mau, dan awakmu wes nyaman ambek koncomu iku mau, dijamin awakmu gak bakal maneh ngeroso kesepian. Soale awakmu wes yakin nek awakmu gak bakal ditinggal dewe mbasio awakmu lagi ndek fase terpuruk. Konco sing apik iku gak bakal ninggalno awakmu, mereka malah nuntun awakmu gawe bangkit maneh. Konco sitik tapi isok dipercaya iku jauh lebih baik timbangane konco akeh tapi munafik kabeh.
Nggawe kejutan ulang taun iki angel-angel gampang kanggo wong sing wis diwasa amarga akeh pertimbangan, salah sijine wektu, hobi, lan babagan apa sing lagi diutamakake. Babagan iki bisa marai wong ora sadar karo dina ulang taune lan ora ngerti yen ana wong ning jaba sing prihatin marang ulang taune. Kanggo wong sing kaya iki paling penak ngewenehi kejutan sing marai seneng kaya misale ngejak ning restoran, banjur ngejak kanca liyane kanggo tuku roti lan hadiah sing arepake. Hadiah iki kadhang ora penting ndelok regane, dadi ya yen arep urunan ya urunan semampune, sing penting bisa marai bungah lan migunani kanggo sing lagi ulang taun.
Dini takon nang aku, enake tuku opo yo pas lagi Shopee Flash Sale. Tak jawab tuku opo sing mbok butuhno ae. Terus de’e nyeletuk nek de’e butuh kemejo soale kemejone onok sing bolong mergo kenyonyor setriko. Akhire de’e nggolek kemejo sak krudung ambek celonone pisan. Terus Dini gak sengojo nemu sak set klambi ket duwur sampe ngisor dan regane murah. Aku langsung ngomong, sing koyok ngono iku rawan kembaran ambek wong liyo. Tapi gak digatekno karo koncoku dan tetep di-checkout ae. Tak jarno ae wes. Pas barange wes teko, Dini langsung nganggo klambi iku. Tak akoni ancene apik sih. Pas melbu area Kampus, dadakno onok sisan arek sing nganggo klambi plek koyok tekne Dini. Bahkan kembare iku ket duwur sampe ngisor. Ndelok iku, Dini langsung ngajak aku balik Kos gawe ganti klambi. De’e isin pol nek engkok sak dinoan kudu kembaran ambek arek iku mau.
Ujian sing pasti bakal dilakoni kabeh uwong iku salah sijine ujian SIM. Ujian sing siji iki dilakoni cek awak dewe isok entuk surat izin mengemudi utowo disingkat SIM dan isok ngendarai kendaraan dengan legal. Ujian SIM iku onok loro, yaiku tes tulis karo tes praktek. Onok beberapa cara sing dilakoni cek isok lulus ujian SIM. Pertama gawe tes tulis, akeh-akeho nggolek informasi tentang marka lalu lintas. Pelajarono kabeh, soale materi tentang marka lalu lintas iku sing bakal metu nang tes tulis SIM e. Loro gae tes praktek alias tes sing paling akeh gagal e. Cek gak gelem ngulang terus, awakmu kudu sering-sering latihan nyetir sesuai arahan tes e. Nek gelem gampang, awakmu seringo dolen nang area sing digawe tes praktek SIM dan latihan langsung nang kono. Tambah sering latihan, tambah lancar engkok tes praktekmu.
Dino iki aku wisuda kelulusan SMP nang gedung graha petro. Gak onok sing spesial teko wisuda iki, yo acara berjalan lancar sesuai ambek gladi resik wingi. Cuma sing marai aku kaget banget moro-moro MC ngumumno nek bakal onok pemenang hafalan surat pendek terbanyak dan onok pialane barang. Gak aku tok, kabeh koncoku melu kaget, soale iki gak onok nang rangkaian acara pas gladi resik wingi. Gak atek abang gak atek ijo, MC ne langsung ngumumno sopo pemenange ngono ae. Dan sing marai aku gak percoyo, pemenange iku awakku dewe. Awale aku mek isok melongo soale sek gak percoyo. Terus pas jenengku diceluk maneh, baru aku ngadek dan mlaku nang panggung. Gak mek aku tok, mamaku yo diceluk gawe munggah nang panggung gawe ngancani aku. Aku pun nerimo piala iku dan sempet meneng tok pas dikongkon ngekeki kesan pesan saking gak percoyone. Tapi mbari ngono aku ngomong singkat tok dan mudun teko panggung. Mbalik nang kursiku, aku langsung bersorak sambil mlayu saking senenge, dan iku ditontok kabeh wong sing menghadiri acara wisuda iku.
Pas aku ambek koncoku iku ngontrak omah nang salah sijine kota Pelajar, aku jumbul mergo moro-moro mari subuh koncoku iku berok-berok, Mari ngunu aku sing nang ngarep mergo mari teko mesjid, langsung mlebu jero omah iku maeng, tibake pas tak buka lawange langsung pateng kemleper larone, nah laron iku termasuk salah sijine kewan sing saiki diarani serangga iku, terus pas aku melbu langsung ngitaki laron iku maeng pateng kemretek nang lemah mergo saking akehe nang omah iku maeng. Nah koncoku maeng langsung kerok-kerok mergo saking jijike ambek sing jenenge kewan iku maeng. Nah koncoku maeng jijik mergo wetenge sing keto blendet-blendet terus nag kidakan iku langsung moncrot puteh koyok nanah.
Ngancim liwat omongan kui jenis anciman sing menurutku paling medeni. Anciman jenis iki manupulatif banget lan awak dhewe mungkin ora ngeroso yen sebenere awak dhewe lagi diancim. Supoyo awak dhewe ora keno inciman sing koyo ngono, awak dhewe kudu ngerti carane wong ngelakoke kui. Sing kesiji, wonge bakal ngancim kui yen awak dhewe lagi dhewekan dadi ora ono wong sing iso nyadarke awak dhewe. Sing keloro, dhewek sok-sokan kenal banget karo awak dhewe, ngerti jobo-jerone awak dhewe. Pas kui dhewek bakal langusung ngomong dhewek ngerti kabeh sifat eleke awak dhewe. Kui sing dienggo dheweke dadi bahan anciman. Dheweke iso gampang nyebar berito elek sing awak dhewe lakoke.
Perkoro ngentut nang gon umum iku yo iso marakno wong isin, opo maneh nag nang ngarepe wong akeh yo tambah isine megilan. Tapi iku kabeh kan karek koncisine, masio nang gon kebuko utowo umum nag ancene ora ono wong utowo sepi yo ora masalah se soale wong-wong kan durung karoan goleki sopo sing ngentut soale mesti ngalami kabeh. Mari ngunu perkoro iku yo iso dade peroro sing paling ngisine nag ngentot nang acara sing penting contone pas mangan-mangan bareng moro-moro kok ngetut sing marakno ambune maeng ora enak, yo iku bakal ngisin-ngisine raine wong, ambek wong-wong sing parek ambek awake yo bakal kenek soale ancene konconan.
Dadi siswa pinter uga dadi kepenginan kabeh bocah. Apa maneh nganti oleh penghargaan terus saben semester. Kepiye rasa senengne wong tuwane nalika jeneng anake kasebut kanggo nrima penghargaan. Iki dadi cara kepiye carane bisa dadi bocah sing pinter ana ing sekolah. Nomer siji, ora oleh mbolos sekolah. Nomer loro, kudu nggatekke apa wae sing diomong karo guru. Nomer telu, kudu mesti nyatet pelajaran supaya ora mung diwaca lan bakal lali. Nomer papat, nalika ujian aja lali kanggo sinau sing tenanan. Kudu bisa ngatur wektu kanggo sinau lan kanggo dolan. Sing terakhir, aja lali kanggo njaluk pandongane wong tuwa supaya kabeh lancar.
Nikah kui dadi momen sing paling membahagiakan kanggo pengantin anyar. Pas pertama kali akad kui, sing lanang bakal ngeroso lego, akhire wong sing ditresnani selama iki wis sah secara ukum lan agama dadi milike dee. Sing wedok uga dadi lego soale lanang sing diarep-arepku ngurus dee wis cetho dadi bojone. Penantian wong loro kui pas kui dadi kebayar. Pasangan kui iso ngelakoke ibadah sing jarene paling angel naning paling gawe bahagia kui. Sedino kui, pasangan kui ngeroso dadi rojo lan ratu. Para tetamu bakal teko neng pelaminan kanggo ngucapke slamat ning deno paling bahagia kui. Pasangan kui rasane iso ngebagike kebahgian sing dirasake wong loro kui neng wong-wong sing teko.
Kelakuan sing apik iku mesti balesane uga apik. Ngelakoni babagan sing apik kanggo wong liya iku wis wajib hukume. Apa maneh ning kanca dewe. Tuladhane misale ketemu karo kanca dewe ana ing panggon sembarang lan kowe wis kangen banget bisa kanggo nukokna dheweke panganan utawa mbayari tuku jajan. Iki dadi wujud kowe perhatian karo kancamu lan ora gur basa basi wae. Kekancan utawa silaturahmi dadi kejaga lan akhire bisa crita crita maneh karo kanca sing wis suwe ora tau ketemu. Mula aja medhit karo kanca supaya kene tetep duweni kanca lan bisa njaga silaturahmi karo kanca sing wis ora tau ditemoni.
Biasane, aku berangkat kerjo iku numpak montor. Tapi dino iki, aku kepekso numpak motor soale mobilku diservis. Sakjane aku gak sepiro seneng numpak motor iku. Enak seh luwe sat set, tapi marakno engkok awakmu mambu dalan. Tapi yaopo maneh, keadaan. Akhire aku berangkat dan milih dalan tikus sing gak biasa dilalui wong akeh soale dalan gedene pasti ruame dan muacet. Cuma sing aku gak nyongko, aku kudu ngelewati panggon uwong angon wedhus. Cepet cepet tak ngebutno ben gak keambu nemen. Pas tutuk Kantor, koncoku langsung negur nek awakku mambu wedhus. Aku langsung isin pol dan cepet-cepet njaluk parfum nang koncoku. Pas dikeki, aku langsung nyemprotno parfum iku mau sak awak ben ambu wedhuse isok ilang.
Artikulasi utawa cara ngucapake kalimat kuwi dipengaruhi saka bentuk lan kebiasan sing dilatih saka lambe. Gaya wong sing ngomong iki uga kadang ana sing ora nyaman kanggo wong. Kaya wong sing seneng ngomong cepet banget nanging ora dikontrol, misal kaya ora sengaja ngetokake idu pas ngomong. Kamangka, kanggo ngurangi kebiasaan kuwi, wong tuwa bisa ngelakoni terapi kaya ngelatih lisan anak ben ora keganggu fungsine. Banjur ngomong alon-alon lan ora dikejar uga wong tuwa kudu gelem ngenteni anak ngomong kanthi rampung. Cara iki bisa ngelatih anak kanggo sabar lan uga ngomong alon-alon ben tetep bisa njaga sikap pas ketemu wong liya.
Pas aku lungo nang Jogja aku tau digawe jumbul ambek bis sing tak tumpaki. Soale bis iku kembar sak grup dadi aku bingung prasaku wis kari tibake sopire isek mangan. Nah bis iki ancene wes umum kanggo wong sing lungo nang jogja tapi budale teko Suroboyo. Bis iki warnae iku Biru, abang, ireng, ambek abu-abu. Sak grup sing jumlai ono sekitar rong puluan iku podo kabeh warnai. Mangkane aku jumbul takroku wes kari. Nah fasilitasi iku lengkap, teko ac, tipi, ampek ono nyanyian ora mandek-mandek nang dalan yo ono. Sing ora ono iku mok siji yoiki toilet soale ancene sing kelas ekonomi, tapi nag kelas dukure iku wah lengkape pol-polan.
Indonesia iku dadi negara maritim sing dikelelingi karo gunung aktif. Teko kono, istilah gunung meletus iku wes gak asing maneh gawe awak dewe. Salah siji peristiwa gunung meletus sing paling mematikan ambek paling ngerusak alam iku peristiwa letusan gunung Krakatau pas tahun 1883. Bahkan, efek letusan Krakatau iki isok dirasakno nang seluruh penjuru bumi. Dikondo mematikan iku soale sampe ngerenggut 36.417 korban jiwa. Iku jelas guduk angka sing cilik. Mergo letusan iki, rong pertelu bagian Krakatau runtuh dan ngelenyapno sebagian gede pulau nang sekelilinge. Wes ngono, 20 juta ton sulfur sing dilepasno nang atmosfer iku marakno musin dingin vulkanik sampe limang tahun dewe nang seluruh bumi.
Saiki masio jaman wes sangare ngene, terus sembarang wes serba teknologi, tapi isek ono wae song sing kenek serangan panik. Nah serangan panik iku maeng ancene kedaden teko pirang-pirang perkoro sing ancene ono nang uripe wong sing ngalami iku maeng. Nah wong-wong sing ngerti masalah mental, anggep wae pakar sikologi iku nyaranno wong kene maeng ganggo konsultasi nang dokter sing ahline terus merikso kesehatane, soale nag iku wes gelek kedaden nang wonge maeng biasane ono masalah kesehatan sing bakal kedaden nang awake contohne koyok darah tinggi, serangan jantung, ambek sak piturute maeng. Nah gunane konsultasi nang wong sing ahli maeng ben iso ngatasi masalah ngunuku kampung durung kasep.
Kabeh wong mesti tau garai gelo wong sing paling penting nag uripe. Lah roso iku yaiku rasa sing muncul pas awakmu ngelakoni penggawean utowo kelakoan sing garai wong sing paling penting iku mangkel ambek getun. Lah sing garai iku maeng yo macem-macem, iso teko kelakuanmu, iso teko omonganmu, utow teko sifat sing lagek diwerui karo wong sing paling penting nang sekitarmu. Dadi nag uripe menungso iku gampang-gampang angel soale menungso iku makhluk sosial sing kudune podo-podo ngerteni anger ate lapo-lapo ben ora gelakno wong liyo. Opo maneh sampek gelakno wong sing parek ambek awak dewek kabeh. Mangkane sing ati-ati nag lapo-lapo terus dipikir disek.
Sore kuwi semiliring angin krasa kepenak banget. Hawane ora patio panas, ning cumooroting cahya srengenge uga isih bisa dideleng. Aku lagi mbenakake rante pit onthele ibu ana garasi omah. Dumadakan hapeku muni, "kaya swara telepon" batinku. Aku gage wisuh banjur njupuk hapeku kang ana dhuwur lemari cundhuk. Bareng tak buka, lakok Arif kancaku wis ngirimi gambar tempat tidur rumah sakit. Gage tak telepon balik, anggone dheweke mengsuli teleponku kanthi swara alon banget, tur semu bingung. Durung tau aku omongan karo Arif kanthi swasana kaya mangkono. Dheweke muni yen njaluk tulung, tapi ora cetha njaluk tulung apa. Saking mangkele aku takon karo semu nggetak, dheweke ana ngendi, karo sapa, keneng apa, kondisine kaya kepiye, butuh ditulung apa. Lah, krungu aku panik dheweke malah ngguyu sambi muni "iya aku butuh bantuanmu, buat cari pacarr, hahaha". Wooo bocah semprul, jebule aku diprank.
Wedi polahe diancem iku wes ora aneh maneh mergane sing jenenge wong diancem mesti keselametane keancem. Polahe alasan iku wong sing keancem mesti keweden terus biasane bakal nuruti wong sing ngancem. Mangkane nag ono wong sing ngancem palang dituruti disek opo sing diomongno janji sing diomongno maen iku pantes dituruti nag ora pantes yo palang dilawan ae. Terus asline roso wedi pas diancem iku ojo sampek kenemenen soale nag ketok sing ngancem mesti seneng soale oleh ngancem iku ono hasile. Terus penggawean iku maeng yo ancene elek dilakoni nag ancene kanggo tujuan elek. Tap nag manfaate iku maeng kanggo nang perkoro apik yo maleh apik.
Pengalaman sing jijiki iku termasuk pengalam  sing iso dadekno wong sing ngalami iku maeng ngeroso jijik ambek perkoro sing dialami maeng, nah sak liyane iku maeng yo iso dadekno wong sing ngalami perkoro iku maeng maleh isine ora mbloko mergo perkoro iku maeng. Nah wong sing ngalami perkoro iku maeng kadang mesti dadekno perkoro iku dadi pengalaman sing jijiki sak uripe terus mesti ati-ati ojo sampek perkoro sing koyok ngunuku maeng kebalen maneh nang uripe. Nah sing jenengen pengalaman sing ancene jijiki, iku mesti tau ngalami kabeh nang uripe wong-wong. Mboh iku sak delok utowo suwe, mboh iku pisan utowo bolak balik, sing jelas pengalaman iku maeng mesti tau kedaden nang uripe menungso.
Wong sing paling iso nesu-nesu kui ibu-ibu. Ora mung gampan nesu, cara nesune kui menarik. Anehe kui, corone ibu-ibu nesu iki iso gawe opo sing dipengeni kui entuk tenanan. Misale, ibu-ibu ngenyang klambi karo nesu-nesu, dhweke akhir entuk klambi kuo nganngo rego sing dadi murah banget. Carane kui, sing kesiji, sing penting yakin. Ibue kui ngeroso yen dheweke kui bener dewe. Sing keloro, ojo mandeg ngomong. Yen ibue kui mandeg, lawan wicarane bakal iso nyauri. Yen wis disauri, momentun nesune dadi iso ilang. Sing ketelu, sak ben lawan wicarane arep ngomong langsung diselak. Lawan wicara iso matehke argumen sing ibue bangun. Balik meneh neng poin siji, omongan ibue kui modal yakin durung tentu bener. Yen misale kui tenanan salah, ibue ora bakal iso ngotot meneh.
Bita wis ngumpul ana ing omahe Rani. Bocah 2 iku niat kanggo mbukak wara-wara babagan kasil test STAN bareng-bareng. Sadurunge mbukak wara-wara, Bita lan Rani wis nyobak kanggo nggolek sekolah cadangan mbok menawa mengko hasile ora kaya sing dikarepi. Nalika jam 12 awan, website langsung dibuka kanggo ndelok wara-wara. Bita lan Rani lemes amarga ora ana jenenge ning dafthar siswa sing dinyatakne lolos mlebu STAN. Senajan wis ngomong yen ora bakal sedih nalika ora ketampa, nanging tetep wae kerasa sedih banget. Mlebu STAN wis dadi kepengine Bita lan Rani sak jok ana ing SMA. Bita lan Rani akhire duweni tekad kanggo njajal test STAN maneh taun ngarep.
Autophobia utowo monophobia iku rasa wedi dewean utowo wedi ngeroso kesepian. Pas lagi dewean, bahkan nang panggon sing wes familiar koyok omah, penderita fobia iki bakal ngeroso cemas. Wong sing nduwe autophobia iki mesti ngeroso nek de’e iku butuh wong liyo gawe terus bareng cek ngeroso aman. Gejala autophobia sing isok dikenali iku koyok ngene. Siji, khawatir nemen nek ditinggan dewe. Loro, wedi ambek sembarang kemungkinan sing durung mesti kedaden pas dewean. Telu, onok tanda-tanda gejala fisik koyok gemeter, kemeringet, nyeri dodo, ngelu, hiperventilasi, sampe mual pas lagi dewean. Papat, ngeroso koyok bakal onok sing neror pas dewean. Limo, pingin cepet-cepet kabur teko panggon iku mau pas lagi dewean. Terakhir, gangguan kecemasan pas lagi dewean.
Ulang tahun iku dino kelahirane uwong, sing nandai dino dimulaine kehidupan uwong nang njobo rahim. Nang beberapa kebudayaan, termasuk nang Indonesia, ulang tahun iki dirayakno ambek pesta dan bakal dirayakno rame-rame ambek keluarga utowo konco-konco. Wong sing melu ngerayakno ulang tahun iki biasane bakal ngekeki dungo sing apik-apik gawe uwong sing ulang tahun. Harapane gawe sing ulang tahun yo cek dikeki umur sing dowo dan kabeh harapane isok dikabulno. Ulang tahun iki sisan dimaknai dadi perenungan gawe diri dewe. Umur iki wes bertambah, tapi melu tambah dewasa ta enggak. Terus ulang tahun iki pisan dadi ajang rasa syukur ambek sembarangane sing wes diterimo.
Nang desoku nag ono wong utang terus konangan mesti isine orambloko. Padal iku kan termasuk perkoro sing lumrah kedaden nang uripe menungso. Anjurane koncoku nag ancene pengen utang, iku palang ora nang gone wong, palang nang bank ae jelas amane, awit teko rahasiane, jumlahe sampek sembarang-barange yo aman. Terus yo ora ono wong sing bakal ngerti enggak deke dewe sing gembor-gembor nang wong akeh utowo owng liyo nag deke duwe utang. Sak liyane iku, masio utang gede yo ora atek isin selagi nang ngarepe iku isek iso nyaor utang. Nag wes duwe duwek yo kudu nang disaourno ben ora isin polahe utange akeh.
Wis telung dina iki Tika lara weteng lan dina ke-4, dekne dirujuk menyang rumah sakit lan pas diperiksa, jebul dekne kena diare parah amarga mangan sembarangan pas bali saka kerja. Tika mangan mie goreng sing didol ning pinggir dalan lan kondisi fisik pas lagi kekeselen lan uga sering lara. Tika ora peduli jijik amarga wis ngelih banget, apa maneh dina kuwi dekne lagi puasa lan ora nutut yen kudu mangan ning omah. Sesuke, Tika ngerasa lara weteng lan bolak-balik ning jedhing. Tika uga diseneni karo ibune amarga lali ora njaga mangan lan mangan panganan sing didol ning pinggir dalan tanpa ndelok panganan kuwi wis kena kuman penyakit apa ora.
Ilmu hitam lan perdukunan kuwi pancen babagan gaib sing ora kabeh wong paham. Wong sing ora ngerti babagan ilmu hitam iki milih ora gelem ngerti.  Ilmu hitam iki bisa dinggo ngajurake bisnis kuliner ning wilayah-wilayah Indonesia. Sing paling terkenal kuwi ludah pocong kanggo penglaris, nanging uga ana ilmu liyane yaiku mbosokake panganan warung saingan. Ana cerita yen wong bisa ndelok panganan bosok, mambu lan ana set, padahal panganane uga normal. Santet iki bisa ngilangi para pelanggan amarga marai muntah lan njijiki. Kamangka, sak durunge mangan, senajan ora percaya, awak dhewe kudu mbudhayakake ndunga sak durunge mangan ben ora diganggu ilmu hitam iki.
Palakrama utawa pernikahan kuwi wis mesthi dadi angen-angen utawa impening sadhengah wong ing ngendi papan. Palakrama kuwi bab kang samesthine gawe rasa bungahing ati tumrap pinanganten apadene tiyang sepuhe. Mula, lumantar seratan iki aku amung ngudarasa supaya dina kang kebak rasa bungah mau ora malih dadi rasa sumelang, dheg-dhegan, apadene mumet. Elinga, yen palakrama kuwi amiwiti uriping bebrayan agung, mula pamanggihku ora perlu diacarani kanthi gedhen, cukup tasyakuran wae. Luwih becik dhuwit kang wus dicepakake samengkone dianggo ngadhepi urip bebrayan. Banjur supaya ngirit anggone ngecakake dhuwit, kowe bisa wiwit nganggo undangan online tinimbang undangan cetak. Sateruse, kowe bisa njaluk keluargamu nganggo klambi kang temane padha tinimbang nukokake seragam. Katelu, kowe bisa milih souvenir kang pantes nanging regane murah. Yen magepokan karo bab catering, kowe bisa milih menu-menu kang umum wae, nanging wus pantes dirahabi dening tamu.
Nyontek iku perilaku perbuatan curang sing dilakoni gawe ngindari kegagalan hasil ujian utowo nilai akademis. Nyontek iki biasane dilakoni dengan cara sing gak jujur. Mulai teko ndelok jawabane wong liyo, nulis catetan cilik nang mejo karo telapak tangan, ndelok buku catetan utowo buku pedoman, sampe nggolek jawaban nang internet nganggo hp. Onok patang jenis nyontek menurut Anderman ambek Murdock (2007). Siji, social active, yaiku nyupuk ambek njaluk jawaban teko wong liyo. Loro, social passive. Biasane iku arek sing njar njarno arek liyo nyontek tapi de’e gak nyontek. Telu, individualistic opportunistic. Biasane iku nyonteke teko buku utowo hp secara spontan. Papat, independent planned. Nyontek jenis iki ancen wes direncanakno gawe kepentingan awake dewe.
Tahun 2018 iku dadi tahun terakhir aku manggon nang Suroboyo. Tapi sak durunge ngaleh aku tau ngeterno koncoku nang rumah sakit polahe nag kulite iku ono mlentune koyok udun. Solusi teko gone dokter iku kudu dioperasi ben ilang mlentune iku maeng. Nah koncoku iku maeng wedine pol karo sing jenenge oprasi soale deke iku ora tau ngelkoni ngunuku. Tapi aku yo ngandani nag pengen waras yo operasio ae, kan ora ngetokno biaya polahe oleh BPJS. Terus sesok bocahe jaluk terno maneh masio rodok wedi bocahe tetep budal soale pengen waras. Pas ngenteni nomer urute bocah tak delok raine rodok keweden, terus tak omongi maneh nag operasi iku ora loro, soale wes ono obat biuse.
Bencana alam iku ancene medeni wong opo maneh sing jenenge gempa soale ora kenek diadohi. Perkoro wedi iku maeng nag saking nemene iku iso dadekno gangguan mental sing garai wong sampek gilamen ambek sawanen sing akhire dadi phobia. Nag wes kadung koyok ngeneki ancene rodok angel tambanane, tapi anjurane dokter iku kudu cerito nang wong sing dipercoyo sing sekirane iso bagi wedine maeng, terus yo kudu pikiran positif ben ora terus-terusan wedi ambek sing jenenge bencana alam soale iso dadekno mentale elek. Opo maneh saiki sing jenenge bencana alam wes gelek kedaden nang endi-endi mangkane nag iso kudu didandani mentali iku maeng ben iso ngadepi urip.
Masio iku guyon, sing jenege ngenyek awake wong sing ora koyok umume, iku iso dadekno wong iku maeng srengen. Masio wong iku maeng ketoke menengae ambek plolang-plolong atine iku keroso loro. Nag wes wong iku maeng kadung srengen iso ae nag wong iku maeng ora sabar bakal garai perkoro gede. Mangkane ambek guru-guru biyen anjuran ora oleh ngelokno ambek kancane iku mesti bolak-balik dibaleni ben ora sampek kedaden. Soale nag kedaden iku iso dadekno wong sing dielokno maeng maleh kenek gangguan mental koyok contone ora wani metu teko omah soale seje dewe. Terus gak gelem campur ambek wong liyo soale rumongso bedo ambek liyane.
Arang ono wong sing oleh undian, mangkane nag delok berita wong sing oleh undian iku senenge megilan. Jarene koncoku seneng polahe oleh undian iku ora opo-opo sing penting ora kelewat bates utowo kenemenen soale nag kenemenen iku iso marakno wong sing nag pinggir-pinggir iso dadi mangkel. Soale biasane wong nag kadung seneng biasane lali sembarang kaler sampek tonggone dewek ae dilalekno polahe seneng. Mangkane nag seneng polahe oleh undian utowo liyane iku kude ngerti ambek kondisi ora oleh sak enake dewe mergonae nag sak enake dewe biasane yo ono ae sing ora seneng terus dadekno roso mangkel nang wong iku.
Bedha maneh karo ujian nganggo komputer. Ujian komputer iki luwih praktis lan luwih cepet amarga ora butuh nyiapake barang piranti ujian kaya alat tulis. Ujian iki mung cukup nggawa nomor ujian lan pulpen sak perlune utawa biyasane disediyakake pengawas dhewe. Pas mlebu ruang ujian, peserta kudu mastekake nomor ujian wis bener amarga komputer sing diprogramake kuwi isine data sing sesuai karo peserta ujian. Banjur bar kuwi ngisi data lan absen, yen wis rampung ngisi data, baru oleh nggarap ujiane. Sing kudu dicek ya wektu ujian lan server. Ben ujiane oleh apik, aja lali ndungo lan sering latihan soal ben ora kaget.
Yen wong lagi nari kui mesthi keringetan. Soale, joged sing jenis opo wae mesthi akeh gerake. Biasane kui wong sing keringetan kui awake dadi mambu. Nanging, ono konco neng sanggarku kui sing awake wis mambu padahal dheweke durung gerak blas. Pas kui, awak dhewe lagi ono persiapan penampilan sing gedhe neng luar negeri. Kebetulan, aku narine jejeran karo wonge kui. Sedino, rong dino, ambune ora berubah-ubah. Dino ketelu, aku ngandani dheweke yen awak kui sebenere mambu. Pas tak andani kui, awal dheweke ora percoyo. Nanging suwe-suwe, dheweke dadi ngeroso dhewe. Seminggu bar kui, dheweke lagi cerito karo aku. Dheweke isin banget selama iki ora sadar karo ambu awake.
Aku tau nge prank koncoku nang kelas pas dek mari teko dolan adoh pirang-pirang dino. Nah nge prank-nge maeng iku wes dirundingno ambek bocah-bocah sak kelas. Akhire prank-nge iku karo nguwei bocahe ambek barang sing ancene disenenge yoiki kaos bal-balan tim nas Indonesia, soale bocahe senenge pol ambek tim nas iki. Mari ngunu pas bocahe teko, terus jumbul ambek tolah-toleh koyok bido ketulup. Tapi ora suwe aku teko ambek ngomong nag iku hadiah teko aku ambek bocah-bocah sak kelas soale deke ora mlebu pirang-pirang dino. Pas dibuka tibake nang jero kaose iku maeng ono coro guenge sing ancene bocahe wedine megilan ambek sing jenenge coro. Mari ngunu sak kelas ramene megilan.
Jaman saiki ana undian-undian nyasar ning nomor telepon kaya undian saka bank, undian mobil, uga undian sing hadiahe dhuwit atusan yuta. Nanging, undian nyasar iki digawe modus wong kang seneng ngapusi amarga wong Indonesia iki gampang diapusi yen weruh hadiah dhuwit sing akeh iki. Modus penipuan iki bisa saka nomor hp sing ngaku-ngaku bank. Salah siji cara sing bisa dilakoni ben slamet saka modus penipuan iki yaiku ora nyebar data pribadi kaya nomor telepon, KTP, KK, lan liyan-liyane. Kaping pindho, aja gampang percaya marang nomor sing nawarake hadiah. Nomor telepon kuwi bisa dicek ning aplikasi, apa iki nomor tenan utawa ngapusi.
2 taun iki, Puput dadi sueneng karo NCT. Kebiasaane artis Korea nalika ngetokke lagu anyar wis mesthi bakal ngetokke sing jenenge album utawa buku kumpulan lagu-lagune. Saben NCT ngetokke lagu anyar, Puput durung bisa tuku albume amarga regane larang. Puput njajal nyelengi dhuwit sithik mbaka sithik saka dhuwit sing diwenehi wong tuwane. Ana ing akhir taun, NCT ngetokke lagu anyar maneh lan wis mesthi ana album sing ditokke. Puput wis ngitung dheweke nduweni dhuwit pira lan nalika diitung dhuwite wis ngelumpuk kurang luwih 1 yuta. Nalika album NCT wis bisa dituku, Puput langsung mara menyang mall lan langsung tuku 3 album NCT. Sawise tuku, Puput rasane marem banget amarga akhire bisa tuku album NCT nganggo dhuwite dhewe.
Kebiasaan ngupil kuwi njijiki lan dinilai ora sopan karo wong liya, apa maneh ning panggonan umum. Ngupil iki dadi kebiasaan sing bener yen dilakoni  tertutup lan ora diweruhi wong amarga ngupil iki padha kaya ngilangi kotoran. Ngupil iki pancen disaranke amarga ben irung ora kebak kotoran lan bisa ngganggu pernapasan. Nanging akeh sing ora paham cara ngupil sing bener lan uga kadhang mbuwang bekas upil iki ya sembarangan. Amarga kuwi, wong sing seneng ngupil iki kesiksa ning panggonan umum. Wong sing jorok uga kadhang ndeleh upil ning isor meja kayu amarga isin. Kamangka, ngupil iki kudu digatekake kebiasaane, senajan wajar ya aja ngerugikake wong sing jijikan.